Den nye loven pålegger banken å sende deg flere varslinger. Det betyr at for en del type informasjon til deg som kunde vil banken både sende deg melding i nettbank eller mobilbank og et varsel om at du har fått en melding fra banken. Dette kan blant annet gjelde meldinger om oppsigelse av avtale, sperring av konto og tvangsfullbyrdelse. Også i noen situasjoner vil banken varsle deg på tilsvarende måte, for eksempel ved endringer i avtaler og renter. Det er viktig at du leser alle brev og meldinger fra banken. Husk samtidig at banken, offentlige myndigheter eller andre seriøse aktører aldri vil be deg om å oppgi passord/personlige koder via telefon, SMS eller annen type elektronisk kommunikasjon. Du vil heller aldri bli bedt om en følge en lenke som er tatt inn i meldingen. Du vil i stedet bli bedt om å logge deg inn i nettbanken for å kunne lese meldingen eller besøke bankens hjemmeside for generell informasjon.